লেসবিয়ান পর্নোগ্রাফি

সীমানা|ডান|240x240পিক্সেল

লেসবিয়ান পর্নোগ্রাফি হল প্রাপ্তবয়স্কদের বিনোদনের একটি ধারা,  যেখানে মহিলাদের মধ্যে যৌন কার্যকলাপ দেখানো হয়।  এর প্রাথমিক লক্ষ্য হল দর্শকদের মধ্যে যৌন উত্তেজনা সৃষ্টি করা। এটি প্রায়শই বিষমকামী পুরুষ, সমকামী মহিলা এবং উভকামী দর্শকদের লক্ষ্য করে যৌন উত্তেজক বিষয়বস্তু হিসাবে তৈরি করা হয়। যদিও গবেষণায় দেখা গেছে, অনেক বিষমকামী নারী এই ধরনের পর্নোগ্রাফি পছন্দ করেন, কারণ এতে নারীদের সুখ ও যৌন আনন্দের দিকটিকে তুলনামূলকভাবে বেশি গুরুত্ব দেওয়া হয়।

নারীদের কেন্দ্র করে তৈরি সমকামী শিল্প ও শিল্পকর্মের একটি দীর্ঘ ইতিহাস রয়েছে, যা বিভিন্ন প্রাচীন সভ্যতার সাথে সম্পৃক্ত। প্রতিটি মাধ্যমই নারীদের একে অপরের সাথে যৌন সম্পর্ক স্থাপনের চিত্র তুলে ধরার জন্য ব্যবহার করা হয়েছে। সমসাময়িক গণমাধ্যমে, এই বিষয়বস্তু মূলত হোম ভিডিও ( ডিভিডি সহ), কেবল সম্প্রচার, উদীয়মান ভিডিও-অন-ডিমান্ড এবং ওয়্যারলেস বাজারের পাশাপাশি অনলাইন ফটো সাইট এবং লেসবিয়ান পাল্প ফিকশনের মাধ্যমে প্রচারিত হয়।

 দর্শক 

১৯৮৯ সালে এনডব্লিউএসএ জার্নালে প্রকাশিত একটি বিশ্লেষণে ডেবোরাহ সোয়েডবার্গ যুক্তি দেন যে, লেসবিয়ান দর্শকরা লেসবিয়ান পর্নোগ্রাফিকে নিজেদের মতো করে অর্থপূর্ণভাবে গ্রহণ করতে পারেন। তাঁর মতে, শুধুমাত্র নারীদের অংশগ্রহণে নির্মিত চলচ্চিত্রগুলো মিশ্র (নারী-পুরুষ) পর্নোগ্রাফির তুলনায় একাধিক দিক থেকে ভিন্নতর হয়। যেমন সেটিং হয় কম অচেনা এবং অধিক ঘনিষ্ঠ, আর যৌনক্রিয়াগুলো তুলনামূলকভাবে বেশি বাস্তব হয়। আবেগনির্ভর এবং কেবল যৌনাঙ্গের উপর নয়, বরং সম্পূর্ণ শরীরকেন্দ্রিক। তাঁর বক্তব্য অনুযায়ী, "বিষমকামী দর্শকদের জন্য নির্মিত সব নারী ভিডিওগুলোর মূল বিষয়বস্তুই হলো নারীর আনন্দ।" তিনি লরা মুলভের "ভিজ্যুয়াল প্লেজার অ্যান্ড নারেটিভ সিনেমা" এবং সুজান কাপেলারের পর্নোগ্রাফি অ্যান্ড রিপ্রেজেন্টেশনের মতো বিশ্লেষণের বিরোধিতা করে বলেন, এই ধরণের চলচ্চিত্রগুলোতে নারীরা কেবলমাত্র যৌন বস্তু নয়, বরং তারা স্বতন্ত্র আত্মপরিচয়সম্পন্ন সত্তা হিসেবেও উপস্থাপিত হন।

২০১৩ সাল থেকে পর্নহাব তাদের ব্যবহারকারীদের কার্যক্রম নিয়ে প্রতিবছর প্রতিবেদন প্রকাশ করে আসছে। ২০১৪ সাল থেকে, যখন লিঙ্গ অনুযায়ী তথ্য সংগ্রহ শুরু হয়, দেখা যায় যে ‘‘লেসবিয়ান’’ বিভাগটি নারী দর্শকদের মধ্যে সবচেয়ে জনপ্রিয়। এমনকি যৌন রুচি যাই হোক না কেন, নারীরা পুরুষদের তুলনায় ‘‘নারী-নারী সহবাসের’ (ত্রিবাদ) মতো লেসবিয়ান সম্পর্কিত শব্দ বেশি খোঁজেন।

এই পর্যবেক্ষণ কসমোপলিটন, গ্ল্যামার এবং উইমেন’স হেলথ ম্যাগাজিনের নিজস্ব গবেষণাতেও সমর্থন পেয়েছে।

 মূলধারার ভুয়া উপস্থাপনা 
মূলধারার লেসবিয়ান পর্নোগ্রাফিকে অনেক লেসবিয়ান ব্যক্তি বাস্তবতাবর্জিত বা কৃত্রিম বলে সমালোচনা করেন।

ভ্যালেরি ওয়েবার পরিচালিত এক গবেষণায় দেখা যায়, লেসবিয়ান পর্নে অংশ নেওয়া অনেক অভিনেত্রীই সেই যৌন দৃশ্যগুলোকে আংশিকভাবে "বাস্তব" ও আংশিকভাবে "অভিনয়" বলে বিবেচনা করেন। যদি সহঅভিনেত্রীর সঙ্গে বাস্তব আকর্ষণ বা পারস্পরিক সম্মানবোধ থাকে, তাহলে তাঁরা দৃশ্যগুলোকে বেশি বাস্তব বলে মনে করেন।

কিছু মানুষ মনে করেন, শুধু সেই যৌন সম্পর্কই "বাস্তব" বা "প্রকৃত", যার পেছনে কোনো অভিনয় বা আর্থিক লাভের উদ্দেশ্য নেই। অর্থাৎ, যখন দুইজন মানুষ শুধুমাত্র পারস্পরিক আনন্দের জন্য স্বেচ্ছায় যৌনতায় লিপ্ত হন, তখনই তা সত্যিকারের যৌনতা বলে ধরা হয়। কিন্তু পর্নোগ্রাফিতে দৃশ্যগুলো ক্যামেরার জন্য তৈরি হয়, এবং তা বানানো বা নির্দেশনা অনুযায়ী পরিচালিত হয়। ফলে এই যৌন দৃশ্যগুলোতে যৌনতার পেছনে থাকে মূলত ব্যবসায়িক উদ্দেশ্য, দর্শকের আকর্ষণ তৈরি করা, কিংবা শিল্পমূল্য প্রদর্শন—যা "বাস্তব" যৌনতার সংজ্ঞার সঙ্গে মেলে না।

তবে আবার অন্য একদল গবেষক বা বিশ্লেষকের মতে, পর্নে যেহেতু আসল শারীরিক যৌনতা ঘটে, ক্যামেরার সামনেই হোক না কেন, সেজন্য এটাও বাস্তব যৌনতার অন্তর্ভুক্ত। তাদের যুক্তি, শরীরের মধ্যে শারীরিক কাজ বা মিলন তো সত্যিকারের, সেটাই যথেষ্ট একে "বাস্তব" হিসাবে ধরার জন্য।

অনেক লেসবিয়ান পর্ন অভিনেত্রী তাদের অভিনয় সম্পর্কে বলেন, তারা সাধারণত বাস্তব জীবনের চরিত্রের চেয়ে একটু ভিন্ন বা অতিরঞ্জিত রূপে পর্দায় কাজ করেন। কেউ কেউ জানান, তাদের অভিনয় হচ্ছে এমন এক রূপ, যেটা আসলে তাদের বাস্তব ব্যক্তিত্বের নাটকীয় সংস্করণ—যেমনটা কেউ মঞ্চে অভিনয় করেন। এর ফলে দর্শকের জন্য অভিজ্ঞতা কিছুটা আকর্ষণীয় হয়, আবার অভিনেত্রীরও মানসিকভাবে কিছুটা নিরাপদ অনুভব হয়।

তবে আবার কিছু অভিনেত্রী বলেন, তারা জানেন এই চরিত্রটা সম্পূর্ণই কাল্পনিক। তারা একেবারে ভিন্ন এক সত্ত্বা হয়ে অভিনয় করেন। এর কারণ, বাস্তব জীবনে যারা সমকামী, বিশেষ করে নারী সমকামীদের, তাদের অনেক সময় সমাজে অপমান, কটাক্ষ বা হোমোফোবিয়ার সম্মুখীন হতে হয়। এই কষ্ট বা অপমান যেন মনে না পড়ে, তাই তারা অভিনয়ের সময় নিজের বাস্তব অস্তিত্ব থেকে নিজেকে আলাদা করে ফেলে অভিনয়ে ডুবে যান।

গবেষক ও লেখিকা ওয়েবার একজন অভিনেত্রী "আগাথা"র কথা উল্লেখ করেছেন, যিনি সমকামী। আগাথা বলেন, তিনি ইচ্ছাকৃতভাবেই তার পর্ন দৃশ্যগুলোতে বাস্তবতা এড়িয়ে অপ্রাকৃত বা "ভান-করা" পরিবেশ তৈরি করেন। কারণ, যদি দৃশ্যগুলো তার নিজের জীবনের মতো খুব বেশি বাস্তব হয়ে যায়, তাহলে তা তার মনে অতীতের বাজে অভিজ্ঞতা বা সামাজিক অপমানের কথা মনে করিয়ে দেয়, যা তার জন্য মানসিকভাবে কষ্টদায়ক।

 যৌনসঙ্গম 
লেসবিয়ান আদিরসাত্মক ভিডিওতে যৌনসঙ্গমের ওপর গুরুত্ব দেওয়া হয়। যদিও বাস্তব জীবনে লেসবিয়ানদের মধ্যে কৃত্রিম শিশ্ন ব্যবহার অনেক কম, তবুও এই ধরনের ভিডিওতে কৃত্রিম শিশ্নকে বেশি দেখানো হয়। ক্লিটোরালে (স্ত্রীর যোনির সংবেদনশীল অংশ) উদ্দীপনা পাওয়া অনেক সময় যৌনসঙ্গমের চেয়ে বেশি গুরুত্বপূর্ণ হয়। এই কারণে পুরুষের যৌনাঙ্গ বা ফ্যালাস প্রয়োজন পড়ে না। তবে পুরুষ নির্মাতারা এখনও লেসবিয়ান আদিরসাত্মক ভিডিওতে পুরুষাঙ্গকে গুরুত্বপূর্ণ হিসেবে দেখাতে চান এবং পুরুষ দর্শকরাও এটাকে পছন্দ করেন।

আসলে, এই ধরনের ভিডিওতে অনেক সময় যৌনসঙ্গম কৃত্রিম বা অভিনীত হয়। বাস্তব যৌন জীবনের চেয়ে এগুলো অনেক বেশি নাটকীয় বা গঠনমূলক হয়। যৌনসঙ্গমের দৃশ্যগুলো প্রায়ই ক্যামেরার জন্য তৈরি করা হয়, যার কারণে তা সম্পূর্ণ বাস্তবিক নাও হতে পারে। দর্শকরা এটা মাথায় রেখে ভিডিও দেখে থাকেন।

 তথ্যসূত্র 

বিষয়শ্রেণী:লেসবিয়ান পর্নোগ্রাফিক চলচ্চিত্র
বিষয়শ্রেণী:ধরন অনুযায়ী পর্নোগ্রাফি